KOMMISSIONENS FORORDNING (EF) Nr. 1094/95 af 15. maj 1995 om ændring af forordning (EØF) nr. 210/69 om medlemsstaternes og Kommissionens gensidige meddelelser inden for sektoren for mælk og mejeriprodukter, og om ændring af forordning (EØF) nr. 2729/81 om de særlige gennemførelsesbestemmelser for ordningen med import- og eksportlicenser og ordningen med forudfastsættelse af restitutioner for mælk og mejeriprodukter, for så vidt angår overgangsbestemmelser for gennemførelsen af landbrugsaftalen i Uruguay-rundens regi

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (2), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94, særlig artikel 13, stk. 3, artikel 17, stk. 4 og artikel 28, og

ud fra følgende betragtninger:

Kommissionens forordning (EF) nr. 974/95 af 28. april 1995 om overgangsforanstaltninger for gennemførelsen af landbrugsaftalen i Uruguay-rundens regi (3) indeholder bestemmelser, der skal sikre en harmonisk overgang mellem den ordning, der gælder inden landbrugsaftalens ikrafttrædelse, og den ordning, der skal gælde efter ikrafttrædelsen, herunder bestemmelser om udstedelse af eksportlicenser for de mængder, som svarer til den normale afsætning i den pågældende periode;

med henblik på at forvalte de pågældende mængder bør det fastsættes, at de oplysninger, der er omhandlet i artikel 6, stk. 1 og 3, i Kommissionens forordning (EØF) nr. 210/69 af 31. januar 1969 om medlemsstaternes og Kommissionens gensidige meddelelser inden for sektoren for mælk og mejeriprodukter (4), senest ændret ved forordning (EØF) nr. 301/90 (5), skal meddeles særskilt;

for de ansøgninger om overgangslicenser, der indgives inden den 1. juli 1995, skal der være mulighed for at sikre, at de pågældende mængder overholdes; Kommissionens forordning (EØF) nr. 2729/81 af 14. september 1981 om de særlige gennemførelsesbestemmelser for ordningen med import- og eksportlicenser og ordningen med forudfastsættelse af restitutioner for mælk og mejeriprodukter (6), senest ændret ved forordning (EF) nr. 3337/94 (7), bør derfor ændres tilsvarende;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 6 i forordning (EØF) nr. 210/69 indsættes:

»1a. Medlemsstaterne giver efter reglerne i stk. 1, første og tredje afsnit, Kommissionen meddelelse om de mængder, for hvilke der er indgivet licensansøgninger i overensstemmelse med artikel 1, stk. 1, i Kommissionens forordning (EF) nr. 974/95 (*).

(*) EFT nr. L 97 af 29. 4. 1995, s. 66.«

Artikel 2

I forordning (EØF) nr. 2729/81 indsættes:

»Artikel 10a

1. De i artikel 1, stk. 1, i Kommissionens forordning (EF) nr. 974/95 (*) omhandlede licenser for alle produkter, der er anført i artikel 1 i forordning (EØF) nr. 804/68, udstedes med forudfastsættelse af restitutionen.

2. Bestemmelserne i artikel 10 gælder for de i stk. 1 nævnte licensansøgninger.

3. I forbindelse med en licitation, der åbnes af et af de i bilaget til forordning (EØF) nr. 2730/81 nævnte organer, udstedes den i stk. 1 omhandlede licens kun til en ansøger, der har overholdt betingelserne i artikel 44, stk. 6, i forordning (EØF) nr. 3719/88, og hvis ansøgeren fremlægger bevis for, at det udstedende organ har udpeget ham som tilslagsmodtager senest den 15. juni 1995. I øvrige tilfælde kan licensen først udstedes fra den 1. juli 1995.

4. Sikkerheden for de i stk. 1 nævnte licenser udgør pr. 100 kg netto:

- 6 ECU for produkter i KN-kode 0401, 0403 og 0405

- 27 ECU for produkter i KN-kode 0406

- 12 ECU for øvrige produkter.

5. Hvis forudfastsættelsen af restitutionen suspenderes, kan Kommissionen beslutte at anvende en nedsættelseskoefficient for de mængder, der er ansøgt om. Hvis der anvendes en koefficient på under 0,8 for de mængder, der er ansøgt om, kan en ansøger senest tre arbejdsdage efter den dato, hvor beslutningen om at fastsætte koefficienten offentliggøres, anmode om, at hans licensansøgning annulleres. I så fald frigives den i stk. 3 nævnte sikkerhed, og myndighederne meddeler straks Kommissionen, for hvilke mængder ansøgninger er annulleret.

6. I øvrige tilfælde kan der efter proceduren i artikel 30 i forordning (EØF) nr. 804/68 træffes andre foranstaltninger.

(*) EFT nr. L 97 af 29. 4. 1995, s. 66.«

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 148 af 28. 6. 1968, s. 13.

(3) EFT nr. L 97 af 29. 4. 1995, s. 66.

(4) EFT nr. L 28 af 5. 2. 1969, s. 1.

(5) EFT nr. L 32 af 3. 2. 1990, s. 14.

(6) EFT nr. L 272 af 26. 9. 1981, s. 19.

(7) EFT nr. L 350 af 23. 12. 1994, s. 66.